**Előterjesztés**

**Alsószentiván Község Önkormányzata Képviselő-testületének**

**2021. május hónapban tartandó soron következő nyilvános ülésére**

**Napirendi pont:** Gyermekjóléti és gyermekvédelmi feladatok ellátásáról szóló átfogó értékelés

**Előterjesztő:** Csalovszkiné Mezei Zsuzsanna jegyző

Az előterjesztés elkészítésében részt vett Husvéth Imréné adóügyi és szociális ügyintéző

***Tisztelt Képviselő-testület!***

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 96. § (6) bekezdése előírja, hogy a helyi önkormányzatnak gyermekjóléti és gyermekvédelmi feladatainak ellátásáról minden év május 31-ig átfogó értékelést kell készítenie, amelyet a képviselő-testületnek meg kell tárgyalnia.

Az értékelést meg kell küldeni a Fejér Megyei Kormányhivatalban működő gyámhatóságnak, a Szociális és Gyámhivatali Osztálynak. A gyámhivatal az értékelés kézhezvételétől számított harminc napon belül javaslattal élhet a helyi önkormányzat felé. A helyi önkormányzat hatvan napon belül érdemben megvizsgálja a megyei gyámhivatal javaslatait és állásfoglalásáról, intézkedéséről tájékoztatja.

A gyermekvédelmi feladatokat Alsószentiván község közigazgatási területét illetően egy felsőfokú végzettségű szociális ügyintéző és egy felsőfokú végzettségű családgondozó látja el.

A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet (a továbbiakban Gyer.) 10. számú mellékletében meghatározott tartalmi követelmények szerint 2020. évről a mellékelten megküldött értékelést terjesztem elő.

Alsószentiván, 2021. május 26.

Csalovszkiné Mezei Zsuzsanna

jegyző

**Határozati javaslat**

Alsószentiván Község Önkormányzata Képviselő-testületének

### ……./2021. (V. …) határozata

a gyermekjóléti és gyermekvédelmi feladatok ellátásáról szóló átfogó értékelésről

Alsószentiván Község Önkormányzatának Képviselő-testülete hatáskörében eljáró Polgármesterként „a katasztrófavédelemről és a hozzá kapcsolódó egyes törvények módosításáról” szóló 2011. évi CXXVIII. törvény 46. §. (4) bekezdésében kapott felhatalmazás alapján az alábbiakról rendelkezem:

Alsószentiván Község Önkormányzatának Polgármestereként – a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Kormányrendelet 10. számú mellékletében meghatározott tartalommal - a gyermekjóléti és gyermekvédelmi feladatok ellátásáról készített átfogó értékelést az előterjesztéshez csatolt tartalom szerint elfogadom.

Felhatalmazza Csalovszkiné Mezei Zsuzsanna jegyzőt, hogy az átfogó értékelést a gyámhatóság részére küldje meg.

Felelős: Csalovszkiné Mezei Zsuzsanna jegyző

Határidő: azonnal

Alsószentiván, 2021. május 26.

Husvéth Imre

polgármester